Document ID: 32004R0663

Kommissionens forordning (EF) nr. 663/2004
af 7. april 2004
om ændring af forordning (EF) nr. 2300/97 om visse gennemførelsesbestemmelser til Rådets forordning (EF) nr. 1221/97 om almindelige regler for anvendelsen af foranstaltninger til forbedring af produktionen og afsætningen af honning
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1221/97 af 25. juni 1997 om almindelige regler for anvendelsen af foranstaltninger til forbedring af produktionen og afsætningen af honning(1), særlig artikel 5, og
ud fra følgende betragtninger:
(1) I Kommissionens forordning (EF) nr. 2300/97(2) fastsættes de nødvendige bestemmelser for gennemførelsen af de nationale årlige programmer, der blev indført ved forordning (EF) nr. 1221/97. I henhold til artikel 2, stk. 1, i forordning (EF) nr. 2300/97 skal medlemsstaterne fremsende programmerne til Kommissionen hvert år inden den 15. april.
(2) Som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union bør disse lande ligeledes kunne drage nytte af de nationale programmer, der er indført ved forordning (EF) nr. 1221/97. For at muliggøre en ensartet evaluering af samtlige medlemsstaters programmer, bør fristen for 2004 for fremsendelsen heraf udsættes til den 15. maj 2004.
(3) Forordning (EF) nr. 2300/97 bør ændres i overensstemmelse hermed.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
Artikel 2, stk. 1, i forordning (EF) nr. 2300/97 affattes således:
"1. Medlemsstaterne sender programmerne til Kommissionen hvert år inden den 15. april. I 2004 sender medlemsstaterne dog deres programmer senest den 15. maj."
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes på de årlige programmer for produktionsåret 2004/05.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. april 2004.

Labels: 7
3
17